Латви
Ла́тви (латыш. Latvija [ˈlatvija]), официалан цӀе — Латви́н Респу́блика (латыш. Latvijas Republika), — Къилбаседа Европера пачхьалкх. 2020 шеран 1 февралехь мах хадорца, бахархойн барам хилира 1 898 400 стаг (дуьненахь 153-гӀа меттиг). Мохк — 64 589 км² (дуьненахь 122-гӀа меттиг). Мехкан къилбаседера къилбехьа йохалла 250 км, ткъа малхбузера малхбалехьа — 450 км. Латвин доза ду Эстоница къилбаседехь, Российца — малхбалехь, Белоруссица — къилба-малхбалехь, Литваца — къилбехь.. Йекъало 119 административан-мехкан декъе, царех 110 мехкаш ду, 9 — мехкан статус йолу республикин гӀала йу. Коьрта шахьар — Рига. Пачхьалкхан мотт — латышийн. Унитаран пачхьалкх, парламентан республика. Президент — Левитс Эгилс (2019 шеран 8 июлехь дуьйна), премьер-министр (официалан даржан цӀе — Латвин министрийн президент) — Кариньш Кришьянис (2019 шеран 23 январехь дуьйна).